Решение на Съда (седми състав) от 13 юни 2013 г. — Комисия/Франция
(Дело C‑193/12)
„Неизпълнение на задължения от държава членка — Директива 91/676/ЕИО — Опазване на водите от замърсяване с нитрати от селскостопански източници — Посочване на уязвимите зони — Прекомерно съдържание на нитрати — Еутрофизация — Задължение за извършване на ревизия на всеки четири години“
1.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС) (вж. точка 21)
2.                     Околна среда — Опазване на водите от замърсяване с нитрати от селскостопански източници — Директива 91/676 — Посочване на уязвимите зони — Задължения на държавите членки — Неизпълнение на задължения (член 3, параграфи 1 и 4 от Директива 91/676 на Съвета и приложение I към нея) (вж. точка 23 и диспозитива)
Предмет
Неизпълнение на задължения от държава членка — Нарушение на член 3, параграфи 1 и 4 от Директива 91/676/ЕИО на Съвета от 12 декември 1991 година за опазване на водите от замърсяване с нитрати от селскостопански източници (ОВ L 375, стр. 1; Специално издание на български език, 2007 г., глава 15, том 2, стр. 81) и на приложение I към нея — Непълно посочване на уязвимите зони — Прекомерно съдържание на нитрати — Еутрофизация — Неправилно извършена ревизия на всеки четири години
Диспозитив
1)
Като не е посочила като уязвими множество зони, характеризиращи се с наличието на маси повърхностни и подпочвени води, които са засегнати или могат да бъдат засегнати от прекомерно съдържание на нитрати и/или от еутрофизация, Френската република не е изпълнила задълженията си по член 3, параграфи 1 и 4 от Директива 91/676/ЕИО на Съвета от 12 декември 1991 година за опазване на водите от замърсяване с нитрати от селскостопански източници и по приложение I към нея.
2)
Осъжда Френската република да заплати съдебните разноски.